OpenLLM-France/wikimedia huggingface dataset:
# Rannfrazenn anv-gwan

Er yezhoniezh e vez implijet an termen rannfrazenn anv-gwan pe sintagm-anv-gwan (saoz: adjectival phrase; diverraet: AP) evit komz eus ur rannfrazenn ganti un anv-gwan da benn anezhi, a skouer:
    leun a draoù
E brezhoneg e c'hell talvezout seurt rannfrazennoù d'o zro da doareañ ur rannfrazenn anv pe c'hoazh da brezegad ur frazenn, da skouer:
    Doareer
       un ti leun a draoù
    Prezegad
       leun a draoù emañ an ti
Hir-kenañ ha luziet a-walc'h e c'hell dont da vezañ seurt rannfrazennoù, da skouer:
    tiez ruz
    tiez ruz bras
    tiez ruz bras digor o dorojoù
    tiez ruz-flamm bras-spontus digor-bras o dorojoù, leun-chouk a dud
# Rannfrazenn adstagennek

Er yezhoniezh e vez implijet an termen rannfrazenn adstagennek pe sintagm adstagennek (saoz: adpositional phrase) evit komz eus ur rannfrazenn ganti da benn un adstagenn (saoz. adposition), da lâret eo un araogenn pe ul lerc'henn, en ur c'hoût ez eo an diforc'h nemetañ etre un araogenn hag ul lerc'henn eo o lerc'h resis er rannfrazenn e-keñver an elfenn ma reont dave outi. Implijet e vez an eil pe egile hervez renadur ar penn er yezh-mañ'r-yezh, o klotaat peurliesañ araogennoù gant yezhoù evel ar brezhoneg hag a laka ar penn en deroù keit ha ma ra kentoc'h gant lerc'hennoù yezhoù evel ar japaneg hag a laka er penn en diwezh.
Savet e vez ur rannfrazenn adstagennek gant un adstagenn da benn anezhi, peurliesañ mui ur renadenn evel ur rannfrazenn anv. Peurliesañ e talvez rannfrazennoù adstagennek da renadennoù d'o zro evit rannfrazennoù anv pe rannfrazennoù verb, da skouer :
    Ar paotr eus Brest a oa o tebriñ kig
       renadenn ar sintagm-anv ar paotr
    Skrivañ a reas warnañ
       renadenn-degouezh ar sintagm-verb skrivañ a reas
    Reiñ a reas arc'hant dezhe
       renadenn dieeun ar verb reiñ
Daou doare rannfrazenn adstagennek ez eus neuze: rannfrazennoù araogennek ha rannfrazennoù lerc'hennek.
Da skouer, dielfenner a reer ar rannfrazenn araogennek-mañ e brezhoneg evel-hen:
(Implijet e vez an diverradurioù saoznek-mañ: S = Frazenn (sentence); NP = Rannfrazenn anv (noun phrase); N = Anv-kadarn (noun); VP = Rannfrazenn verb (verb phrase); PP = Rannfrazenn araogennek (prepositional phrase); P = Araogenn (preposition); Det = Doareer (determiner):
    "Pêr 'zo war ar gador"
Evel ma c'heller gwelet emañ an araogenn e penn ar rannfrazenn adstagennek-mañ ha talvezout a ra ar rannfrazenn anv da rener dezhi.
Implijet e vez lerc'hennoù ha rannfrazennoù lerc'hennek savet diwarne gant meur a yezh dre ar bed, en o zouez an euskareg, an estoneg, ar finneg, ar japaneg hag an tamileg.
Peuzheñvel eo arc'hwel ul lec'henn ouzh hini un araogenn, seul wezh ma vez staget ul lerc'henn ouzh diwezh ar rennadenn ma ra dave outi kentoc'h evit ouzh he fenn, da skouer e japaneg :
    mise ni
       « da (ar) stal »
    ie kara
       « eus (an) ti »
E finneg eo deuet al lerc'hennoù orin da dalvezout da verzkoù an troadoù, da skouer :
    kauppaan
       « da ar stal »
    talosta
       « eus an ti »

## Gwelit ivez

* Araogenn
* Lerc'henn
* Rannfrazenn anv
* Rannfrazenn verb
# Rannfrazenn anv

Er yezhoniezh e vez implijet an termen rannfrazenn anv pe sintagm-anv (saoz: noun phrase, diverraet NP) evit komz eus ur sintagm ganti da benn un anv-kadarn pe ur raganv pe o-unan pe implijet a-gevret gant renadennoù.
Bez' e c'hell ur rannfrazenn anv talvezout da arguzenn ur verb, da skouer rener, renadenn pe doareenn.
Setu ar renadennoù a c'heller implijout a-gevret gant un anv-kadarn evit sevel ur rannfrazenn anv :
* Doareerion :
** gerioù-mell strizh (an ~ al ~ ar) pe amstrizh (un ~ ul ~ ur) ;
** gerioù-diskouezañ (-mañ, -se, -hont)
** niveroù (daou, tri, pevar...)
** raganvioù-perc'hennañ (ma, da, e...)
** gerioù-kementiñ (kalz a, nebeut a...)
* Anvioù-gwan, d.s. (the red ball);
* Renadennou all: rannfrazennoù araogennek, d.a. An den gantañ ur valizenn en e dorn hag islavarennoù, da skouer, Al levrioù am boa lennet dec'h
A-wezhoù e c'hell en em derc'hel rannfrazennoù anv evel anvioù-kadarn, da skouer e brezhoneg al lostgerioù diskouezañ a vez staget ouzh ur sintagm-anv en he fezh kentoc'h evit ouzh an anv-kadarn spisaet gant ar ger diskouezañ war-eeun, da skouer, hep derc'hel kont eus ar ger-mell strizh ret e seurt degouezhioù e brezhoneg:
    Stag ouzh ar rannfrazenn anv
       "An taolioù bras-se"
       {[frazenn-anv.anv-gwan].lostger diskouezañ}
    Stag ouzh an anv war-eeun
       *"An taolioù-se bras"
       {[anv-kadarn.lostger diskouezañ].anv-gwan}

## Gwelet ivez

* Anv-kadarn
* Rannfrazenn verb
* Rannfrazenn
* Frazenn
# Rannfrazenn verb

E yezhoniezh e vez implijet an termen rannfrazenn verb pe sintagm-verb (saoz: verb phrase, diverraet VP) evit komz eus ur rannfrazenn ganti da benn ur verb e-unan pe a-gevret gant verboù skoazell ha/pe renadennoù.
Er rannfrazenn verb e kaver an elfennoù ma vez savet diwarne ar prezegad, ha talvezout a ra da reiñ titour diwar-benn rener ar frazenn.
A-wezhioù e vez termenet ar rannfrazennoù verb en un doare strishoc'h, da skouer hervez ar yezhadur europat hengounel, enne nemet verboù pennañ, verboù skoazell ha savadennoù verbel all oc'h implijout anvioù-verb ha gerioù-etre.

## Gwelit ivez

* Verb
* Rannfrazenn anv
* Rannfrazenn
* Frazenn
# Rannig-verb

Ur rannig-verb a vez lavaret e brezhoneg eus ar gerioù bihan a vez lakaet dirak ar verboù displeget evel a, e, ne, na, ra, da.

## Renkadur yezhadurel "o"

Un tamm dizemglev a sav diwar-benn "o" dirak un anv-verb (d.s. "o kanañ"):
* gant lod eo lakaet e rummad an araogennoù$^,$$^,$$^,$,
* gant lod all, en hini an rannigoù-verb$^,$$^,$$^,$,
* gant lod all c'hoazh en hini ar rannigoù anv-verb.

## Mammennoù

* ↑ Desbordes, Y. (3$^{de}$ embann. 1995: 16) Petite grammaire du Breton Moderne, Lesneven: Hor Yezh.
* ↑ Hemon, R. (1979: 31) Yezhadur berr ar brezhoneg, Brest: Al Liamm.
* ↑ Kervella, F. (1976: 112, 189,381) Yezhadur bras ar brezhoneg, Brest: Al Liamm.
* ↑ Trepos, P. (1980: 187) Grammaire bretonne, Roazhon: Ouest France.
* ↑ Favereau, F. (1992: 555) Geriadur ar brezhoneg a-vremañ, Montroulez: Skol Vreizh.
* ↑ Hemon, R. (7$^{vet}$ embann. 1985: 603) Dictionnaire breton-français, Brest: Al Liamm.
* ↑ Kervella, F. (1976: 46, 94) Yezhadur bras ar brezhoneg, Brest: Al Liamm.
* ↑ Ar Merser, A. (1983: 106) Précis de grammaire bretonne, Brest: Ar Helenner.
* ↑ Ménard, M.; Kadored, I. (2001: 973) Geriadur Brezhoneg An Here, Ar Releg-Kerhuon: An Here.

## Pennadoù kar

* Rannig
* Araogenn
# Rannig (yezhoniezh)

Er yezhoniezh e vez implijet an termen rannig (saoz: particle) evit komz en un doare ledan-tre eus gerioù goullo ha n'hall bet bezañ na deveret nag implijet kengerioù gante hag a dalvez evit merkañ perzhioù yezhadurel evel ar jener, ar gour pe amzer ar verboù.
Da skouer, gerioù-mell, rannoùigoù-verb estlamadelloù, rannoùigoù araogennek ha rannoùigoù rakverbel ha stagelloù.
En un doare strizh-tre n'hall ket kemmañ ur furm ur rannig e mod ebet, keñveriit da skouer:
    Rannoùigoù gwirion
       Brezhoneg
          "-mañ"
          (rannig diskouezañ: digemm atav)
       Saozneg
          "the"
          (ger-mell strizh: digemm atav)
    Damrannoùigoù
       Brezhoneg
          "an"
          (ger-mell strizh: kemmañ a ra hervez lizherenn gentañ ar ger a deu war-lerc'h, "al", "ur")
       Saozneg
          "these"
          (rannig diskouezañ: kemmañ a ra hervez an niver, liester "those")
Peurliesañ avat e vez komprenet an tremen "rannig" en un doare kalz ledanoc'h ha dre vras e vez renket merkoù yezhadurel ar sinaeg hag ar japaneg evel rannigoùigoù, da skouer merk an tema.
Kemmañ a ra implij resis an tremen-mañ a yezh da yezh betek ma c'hell kenglotaat zoken gant kealoù yezhoniel all evel ar "vorfemenn", "merkoù yezhoniel" pe c'hoazh "ragverboù".

## Gwelit ivez:

* Rannig-verb
# Rannig elfennel

Rannigoù elfennel a vez graet eus elfennoù izatomek diazez an Hollved, hervez patrom standard fizik ar rannigoù : n'hellont ket bezañ rannet etre rannigoù bihanoc'h, diouzh stad an anaoudegezhioù a-vremañ. Daou seurt pennañ a zo :
* 1- Hanter-anterin ar spin anezhe : ar fermion hag a ya d'ober an danvez barionek, en o zouez :
** ar c'hwarkoù, en o zouez :
*** ar c'hwarkoù down,
*** ar c'hwarkoù strange,
*** ar c'hwarkoù up.
** al lepton, en o zouez :
*** an elektron,
*** ar muon,
*** an neutrinoioù,
*** an tauon.
* 2- Anterin ar spin anezhe : ar bozon.
# San Cristóbal de la Vega

San Cristóbal de la Vega zo ur gumun e Spagn e proviñs Segovia.
# San Damiano

San Damiano zo un anv-lec'h italianek.

## Italia

* San Damiano al Colle, e proviñs Pavia
* San Damiano d'Asti, e proviñs Asti
* San Damiano Macra, e proviñs Cuneo
* Santi Cosma e Damiano (Italia)
* San Damiano, kumun gozh en Italia, bremañ frazione e Brugherio e proviñs Monza
* San Damiano, frazione e San Giorgio Piacentino e proviñs Piacenza
Hag ivez
* San Damiano, frazione e kumun Stellanello.
* Motta San Damiano, frazione e kumun Valle Salimbene e proviñs Pavia

## Korsika

* San Damiano

## Pennad kar

* Saint-Damien e Kebek
# San Daniele del Friuli

San Daniele del Friuli zo ur gumun eus proviñs Udine e Friuli-Venezia Giulia.
# San Damiano Macra

San Damiano Macra zo ur gumun eus Italia, e proviñs Cuneo, e rannvro Piemonte.
# San Damiano d'Asti

San Damiano d'Asti a zo ur gumun eus Italia e proviñs Asti, hag e rannvro Piemonte.
# San Daniele

San Daniele zo anv italianek meur a lec'h en Italia.

## Lec'hioù

* San Daniele del Friuli, e proviñs Udine, e Friuli-Venezia Giulia.
* San Daniele Po, e proviñs Cremona
* Monte San Daniele, en ardremez Gorizia

## Monumantoù

* Iliz San Daniele (Padova), iliz parrez e Prato della Valle e-kichen penniliz Sant'Antonio di Padova
# San Demetrio Corone

San Demetrio Corone a zo ur gumun eus Italia, e proviñs Cosenza, e rannvro Calabria.
# San Damiano al Colle

San Damiano al Colle zo ur gumun eus Italia, e proviñs Pavia, e rann vro Lombardia.
# San Daniele Po

San Daniele Po a zo ur gumun eus Italia, e proviñs Cremona, e rannvro Lombardia.
# San Demetrio ne' Vestini

San Demetrio ne' Vestini zo ur gumun eus Italia, e proviñs L'Aquila, en Abruzzo.
# Thomas Bernhard

Thomas Bernhard :
| Anv ofisiel | Thomas Bernhard |
| Obererezh | Romantour, daneveller, c'hoarivaour, kazetenner |
| Ganedigezh | d'an 9 a viz C'hwevrer 1931 e Heerlen, Izelvroioù |
| Marv | d'an 12 a viz C'hwevrer 1989 en Ohlsdorf, Aostria |
| Yezh skrivañ | alamaneg |
| Sinadur | |
| Lec'hienn ofisiel | www.thomasbernhard.org |
| kemmañ |
Thomas Bernhard (ganet Nicolaas Thomas Bernhard, d'an 9 a viz C'hwevrer 1931 ha marvet d'an 12 a viz C'hwevrer 1989) a oa ur c'hoarivaour ha danevellour aostrian. Lakaet e vez gant darn da bouezusañ skrivagner alamanek goude an Eil Brezel-bed.

## E vuhez

Ganet e voe Thomas Bernhard e 1931 e Heerlen, Izelvroioù evel laeradenn, mab da Herta Fabjan (1904-1950) ha d'ar charpantour Alois Zuckerstätter (1905-1940).
Tremen a reas Bernhard kalz amzer eus e vugaleaj gant e dud-kozh eus tu e vamm e Vienna hag e Seekirchen, e-kichen Salzburg. Goude addimeziñ e vamm e 1936 ez ejont da chom da Traunstein, Bavaria.
Fellout a reas da dad-kozh Bernhard, ar skrivagner Johannes Freumbichler (de) e vije kelennet an arzoù d'ar bugel, en ur gontañ ar sonerezh. Mont a reas Bernhard d'ar skol kentañ derez e Seekirchen ha goude-se da veur a skol e Salzburg en ur gompren ar Johanneum a guitaas e 1947 evit labourat en un ispiserezh.
Lebensmensch (keneilez a-hed e vuhez) Bernhard, a reas war he zro e-unan pa oa o vervel, a voe Hedwig Stavianicek (1894 - 1984), ur vaouez ouzhpenn seizh vloaz ha tregont koshoc'h egetañ, a gejas ganti e 1950, ar bloaz ma varvas e vamm, ha bloaz goude marv e dad-kozh karet. Sikour anezhañ kalz a reas, ha heuliañ e vuhez evel skrivagner. Er mediaoù ne ziskoueze Thomas Bernhard e plije dezhañ nag ar wazed nag ar maouezed.
Dre ma oa klañv gant ar skevent a-vihanig (torzhellegezh), e tremenas Bernhard ar bloavezhioù 1949 betek 1951 en ti-yec'hed e Grafenhof. Pleustriñ a reas evel aktour er Mozarteum e Salzburg (1955-1957) ha dedennet e voe a-viskoazh gant ar sonerezh: abalamour d'e gleñved ne c'hellas ket dont da vezañ kaner avat. War-lerc'h e oa krog da labourat e-pad ur prantadig evel kazetennr, ha goude evel skrivagner penn-da-benn.
Mervel a reas Bernhard e 1989 e Gmunden, Aostria-Izel. E di kaer e Ohlsdorf-Obernathal 2 ma'z eas da chom enni e 1965 a zo ur mirdi bremañ, hag ur greizenn-studi ha c'hoari evit oberennoù Bernhard. En e destamant, ma savas ur mell dabut pa voe embannet, e tifennas Bernhard ma vije c'hoariet e bezhioù-c'hoari hag embannet e oberennoù diembann en Aostria. Disklêriet e voe e varv goude e interamant nemetken.
a vo kavet e Wikimedia Commons.
# Thomas Caverhill Jerdon

Thomas Caverhill Jerdon, bet ganet d'an 12 a viz Here 1811 e Kontelezh Durham (Bro-Saoz) hag aet da Anaon d'an 12 a viz Mezheven 1872 en Upper Norwood (Bro-Saoz), a oa ul loenoniour, louzawour hag ur mezeg breizhveuriat.
a vo kavet e Wikimedia Commons.
Roet e voe e anv d'un nebeud laboused — Anthus similis jerdoni, Aviceda jerdoni, Charadrius dubius jerdoni, Cyornis tickelliae jerdoni, Lonchura kelaarti jerdoni, Paradoxurus jerdoni, Saxicola jerdoni, Sylvia crassirostris jerdoni — evit dougen bri d'al labour bet kaset gantañ e vuhez-pad.

## Listenn al laboused studiet gantañ
### Kerentiadoù

* I : Irenidae.

### Genadoù

* G : Graminicola,
* M : Melanoperdix.

### Spesadoù

* A
    Acrocephalus agricola (rouzegan-Turkestan), Alcippe poioicephala, Anthus similis,
* C
    Chroicocephalus brunnicephalus (gouelanig penn gell), Chrysomma altirostre,
* E : Eumyias albicaudatus,
* G : Graminicola bengalensis,
* L
    Lonchura kelaarti, Lophophorus sclateri,
* P
    Phaenicophaeus viridirostris (malkoha dremm c'hlas), Prinia sylvatica,
* R : Rhopocichla atriceps,
* T
    Tragopan blythii (tragopan Blyth), Treron affinis ha bicinctus.

## Notennoù ha daveennoù

* ↑ Ober a reer gant ar berradur Jerdon e metoù al loenoniezh.
# Thomas Cook Group

Thomas Cook Group plc a oa un embregerezh beajiñ a-stroll saoz. Savet e oa bet d'an 19 a viz Even 2007 dre gendeuziñ Thomas Cook AG (kendalc'her Thomas Cook & Son) ha MyTravel Group. An embregerezh a oa rannet e div lodenn: an eil oc'h aozañ beajoù a-stroll hag eben evit an dezougen dre garr-nij. Freuz-stal a zo bet graet gant Thomas Cook d'an 23 a viz Gwengolo 2019.

## Liammoù diavaez

* Lec'hienn ofisiel ar strollad
* Lec'hienn ofisiel an embregerezh
# Thomas Coville

Thomas Coville, bet ganet d'an 10 a viz Mae 1968 e Roazhon, a zo ur bageer-dre-lien breizhat.

## Loreadeg

* 2016: Tro ar bed e-unan e-bourzh ar vag dre-lien lieskouc'h Sodebo Ultim e 49 devezh 3 eurvezh ha 7 munutenn
# Thomas Campion

Thomas Campion a zo ganet an 12 a viz C'hwevrer 1567 ha mavet ar c'hentañ a viz Meurzh 1620. Sonaozour, barzh ha fizisian e oa.
Thomas Campion a zo ganet e Londrez, graet en deus e studioù e Peterhouse e Cambridge, met ivez en Honourable Society of Gray's Inn 'lec'h m'en deus studiet ar gwir e 1586. Aet eo kuit e 1595 hep bezañ bet galvet. An 10 a viz C'hwevrer 1605 e resev diplom medisinerezh Skol-Veur Caen.
E barzhonegoù a zo bet embannet gant Sir Philip Sidney e-barzh Astrophel and Stella e 1591. Songs of Mourning: Bewailing the Untimely Death of Prince Henry (1613) a zo bet lakaet e sonerezh gant John Cooper. Skrivet en deus barzhonegoù e-leiz, reoù 'zo a c'heller adkavout en ul levr: Observations in the Art of English Poesie (1602) e anv. Burutellad a ra el levr-se ar fed kaout klotennoù er barzhoniezh.
Campion en deus skrivet muioc'h eget kant kanaouenn lud en e Books of Airs, gant an dastummad gentañ (kenskrivet gant Philip Rosseter) e 1601, dastummadoù all a vo er bloavezhioù 1610. Skrivet en deus kalz a vaskaradenn: Lord Hay's Masque c'hoariet e 1607, Somerset Masque ha The Lord's Masque c'hoariet ar wech kentañ e 1613.
E 1615 e embanno ul levr war ar "C'h/Contrepoint", A New Way of Making Fowre Parts in Counterpoint By a Most Familiar and Infallible Rule, bet admoullet e 1660.
Kemeret en deus perzh e-barzh muntr Thomas Overbury, akuitet eo bet da c'houde peogwir en doa roet arc'hant diemskiant.
Thomas Campion a zo marv e Londrez, moarvat gant ar vosenn.
# Thomas Culpeper

Thomas Culpeper, pe Culpepper (ganet war-dro 1514, lakaet d'ar marv d'an 10 a viz Kerzu 1541), a oa un den a renk uhel e lez Herri VIII , roue Bro-Saoz. Ofiser e oa e Ti ar Roue, mignoniñ a reas gant ar rouanez Catherine Howard, ha dibennet e voent o-daou.

## E vuhez

Thomas, mab da Alexander Culpeper ha d'e eil pried Constance Chamberlayn, a oa kar a-bell d'an tiegezh Howard, a oa galloudek en amzer-hont. Kreskiñ a reas e levezon goude marv ar c'hardinal Thomas Wolsey en 1529, hag e-pad ren berr Anne Boleyn (1533-1536).
Dont a reas Culpeper da servij ar roue pa oa deuet Anne da rouanez. N'eus roud ebet avat eus un emgav etre Anne Boleyn pe Jane Seymour hag eñ, ma c'haller krediñ ne oa ket bras e levezon a-raok 1537.

## E zarempred gant Catherine Howard

En 1540 e sachas Culpeper evezh Catherine Howard. Adal 1541 e tremenent amzer a-gevret, o-unan alies, da noz zoken, dindan lagad an dimezell a enor Jane Boleyn, beskontez Rochford ha c'hoar-gaer Anne Boleyn, ar rouanez dibennet. An holl dud-se ivez a voe dibennet.

## E varv

Dibennet e voe Culpeper, war un dro gant Dereham, e Tyburn d'an 10 a viz Kerzu 1541, ha diskouezet e voe o fennoù war Pont Londrez (London Bridge). Beziet e voe Culpeper en iliz St Sepulchre-without-Newgate e Londrez. Ar rouanez Catherine Howard ha Lady Rochford a voe dibennet d'an 13 a viz C'hwevrer 1542, ha beziet en iliz St Peter ad Vincula, e Tour Londrez (Tower of London).
Hag addimeziñ a reas Herri VIII.
# San Pedro Pascual

San Pedro Pascual (Valencia, ca. 1227– Granada 1300) a oa ul lean spagnol anvet da eskob, hag a labouras da zasprenañ ar gatoliked spagnol sklavet en Emirelezh Granada.
Prizoniet e voe gant emir Granada ha dibennet.
# San Pedro Town

San Pedro Town, pe San Pedro, zo ur gêr hag ur porzh eus Belize, e distrig Belize, e Cayo Ambergris. Saozneg ha spagnoleg a vez komzet.
Diwar he fenn eo e voe savet ar ganaouenn La Isla Bonita, savet gant Madonna, Patrick Leonard ha Bruce Gaitsch.

### Skeudennoù

* San Pedro
* Ar Straed veur e San Pedro
* Ar Straed veur e San Pedro
* San Pedro, Ambergris Caye, Belize
# San Pedro de Rozados

San Miguel de Rozados zo ur gumun e Spagn, e Proviñs Salamanca, e kumuniezh emren Kastilha ha León.
# San Pedro Palmiches

San Pedro Palmiches zo ur gumun eus Proviñs Cuenca e Spagn.
# San Pedro de Ceque

San Pedro de Ceque zo ur gumun e Spagn, e proviñs Zamora.
# San Pedro de Latarce

San Pedro de Latarce zo ur gumun eus Spagn, e proviñs Valladolid, en Kastilha ha León.
# San Pedro de Mérida

San Pedro de Mérida zo ur gumun e Spagn, e proviñs Badajoz, en Extremadura.
# San Pedro de Gaíllos

San Pedro de Gaíllos zo ur gumun e Spagn e proviñs Segovia.
# San Pedro de la Nave-Almendra

San Pedro de la Nave-Almendra zo ur gumun e Spagn, e proviñs Zamora.
# San Pedro del Arroyo

San Pedro del Arroyo zo ur gumun e Spagn, e Proviñs Ávila, e kumuniezh emren Kastilha ha León.
# San Pietro di Feletto

San Pietro di Feletto zo ur gumun eus Proviñs Treviso, e rannvro Veneto, en Italia.
# San Pietro Viminario

San Pietro Viminario a zo ur gumun ag Italia e proviñs Padova, e rannvro Veneto.
# San Pietro a Maida

San Pietro a Maida zo ur gumun eus Italia, e proviñs Catanzaro, e Calabria.
# San Pietro di Morubio

San Pietro di Morubio zo ur gumun en Italia, e proviñs Verona, e Veneto.
# San Pietro in Cariano

San Pietro in Cariano zo ur gumun en Italia, e proviñs Verona, e Veneto.
# San Pietro al Natisone

San Pietro al Natisone (sloveneg: Špeter Slovenov) zo ur gumun eus proviñs Udine e rannvro Friuli-Venezia Giulia.
# San Pietro al Tanagro

San Pietro al Tanagro zo ur gumun italian e proviñs Salerno, e Campania.
# San Pietro in Amantea

San Pietro in Amantea a zo ur gumun eus Italia, e proviñs Cosenza, e rannvro Calabria.
# San Pietro di Cadore

San Pietro di Cadore a zo ur gumun eus Italia, e proviñs Belluno, e rannvro Veneto.
# San Pietro di Caridà

San Pietro di Caridà zo ur gumun italian e Meurgêr Reggio Calabria e Calabria.
# Sega

Un embanner c'hoarioù-video brudet-tre eus Bro Japan eo Sega.
# Segariu

Segariu zo ur gumun eus Sardigna e Proviñs Medio Campidano.
# Sefton

Un distrig deuet da vezañ er pleustr un Amaezerezh unvan abaoe freuz Kuzul-Kontelezh Merseyside e 1986, eo Sefton.
Load kefridiel Distrig Sefton
# Segeteg

Ur yezh papouek eus skourr yezhoù papouek ar c'hornôg eo ar segeteg (seget) komzet gant tro-dro da 1.200 den (1988) e keriadenoù Walian, Sailolof, Segum ha Seget e Papoua ar C'hornaoueg.

## Gwelet ivez

* Yezhoù papouek
# Seggiano

Seggiano a zo ur gumun eus Italia e proviñs Grosseto, e rannvro Toskana.
# Seglian

Seglian :
| Ar maerdi. ||
| Anv gallek (ofisiel) | Séglien |
| Bro istorel | Bro-Gwened Bro Bourlet |
| Melestradurezh ||
| Departamant | Mor-Bihan |
| Arondisamant | Pondi |
| Kanton | Gourin |
| Kod kumun | 56242 |
| Kod post | 56160 |
| Maer Amzer gefridi | Laurent Ganivet 2014-2026 |
| Etrekumuniezh | Pondi Kumuniezh |
| Bro velestradurel | Bro Pondi |
| Lec'hienn Web | (fr)seglien.fr |
| Poblañsouriezh ||
| Poblañs | 645 ann. (2020) |
| Stankter | 17 ann./km² |
| Douaroniezh ||
| Daveennoù lec'hiañ | 48° 06′ 28″ Norzh 3° 09′ 30″ Kornôg / 48.1077777778, -3.15833333333 |
| Uhelderioù | kreiz-kêr : 223 m bihanañ 123 m — brasañ 248 m |
| Gorread | 38,36 km² |
| Seglian ||
| kemmañ |
Seglian a zo ur gumun eus Breizh e Kanton Gourin e departamant ar Mor-Bihan.

## Douaroniezh

* War lez ar Sar emañ ar gumun.

## Dezougen

* War al linenn hent-houarn Pondi Mêlann edo Seglian.

## Anv

* Erwan Vallerie (1995) ː Seglean, 1387; Seguelien, 1418; Seguelian, 1422; Seguelien, 1516; Saquellian, 1572; Siglien, 1630; 1636

## Istor
### Dispac'h Gall

* Melestradurezh: krouet e voe kumun Seglian e 1790. Gant al lezenn eus an 23 a viz Eost 1790 e voe lakaet e kanton Klegereg; e Bann Pondi e oa; gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe miret ha brasaet kanton Klegereg gant ar memes anv, ha chom a reas Seglian ennañ; lakaet e voe Seglian en Arondisamant Pondi bet krouet e 1800$^,$.

### XX$^{vet}$ kantved
#### Brezel-bed kentañ

* Mervel a reas 95 gwaz ag ar gumun abalamour d'ar brezel, da lâret eo 4,59 % eus he foblañs e 1911.

#### Eil brezel-bed

* Mervel a reas dek den ag ar gumun abalamour d'ar brezel.

## Monumantoù ha traoù heverk

* Ar feunteun.
* Ar peulvan.
* Feunteun ha peulvan Kermor.
* An iliz katolik.
* Iliz katolik Intron-Varia Loreta.
* Lokmaria.
* Sant Jermen.
* Sant Yann.
* Ar groaz.
* Chapelioù.
* Kroaz Sant Zenon.
* Monumant ar re varv er blasenn e kreiz ar vourc'h, luc’hskeudenn. Dioueliet e voe d’an 2 a viz Ebrel 1923.

## Emdroadur ar boblañs abaoe 1962

Niver a annezidi

## Tud

* Ar barzh Gwilhom ar Born, an Evn-noz e anv-pluenn.

### Ardamezeg ar familhoù

| du Quélenec Aotrounez Coëtanfao | En erminoù, e gab en gul karget gant teir flourdilizenn en aour |

## Liammoù diavaez

* (br) Seglian war lec'hienn Geobreizh

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 373
* ↑ (fr)Cassini - EHESS - Seglian - Fichenn ar gumun
* ↑ (fr)Memorialgenweb – Monumant ar re varv
* ↑ (fr)Memorialgenweb – Monumant ar re varv
* ↑ (fr)Memorial Genweb
* ↑ (fr)Université de Lille
# Sefro

Sefro zo ur gumun eus Italia e proviñs Macerata, e rannvro Marche.
# Torre Cajetani

Torre Cajetani a zo ur gumun en Italia, e Lazio, e proviñs Frosinone.
# Torre Bormida

Torre Bormida (Tor Bormia e piemonteg) zo ur gumun eus Italia, e proviñs Cuneo, e rannvro Piemonte.
# Torre Orsaia

Torre Orsaia zo ur gumun eus Italia, e Proviñs Salerno, e rannvro Campania.
# Torre Boldone

Torre Boldone zo ur gumun eus Italia, e proviñs Bergamo, e rannvro Lombardia.
# Torre Mondovì

Torre Mondovì (La Tor dël Mondvì e piemonteg) zo ur gumun eus Italia, e proviñs Cuneo, e rannvro Piemonte.
# Torre Canavese

Torre Canavese (La Tor Bèr e piemonteg) zo ur gumun eus Italia, e proviñs Torino, e rannvro Piemonte.
# Torre Annunziata

Torre Annunziata a zo ur gumun eus meurgêr Napoli e Campania en Italia.
# Torre Beretti e Castellaro

Torre Beretti e Castellaro zo ur gumun eus Italia, e proviñs Pavia, e rann vro Lombardia.